འགོག་ལམ་འཕགས་པའི་བདེན་པའོ། གང་འདི་གང་དུ་གང་གིས་ནི།
ཇི་ལྟར་སྡུག་བསྔལ་ལས་སྡུག་བདེན། གང་འདི་སེམས་ཅན་སྐྱེ་བ་སྟེ།
སྲིད་པ་ལྔ་བཅུ་རྩ་བརྒྱད་པོ། འགྲོ་བས་ལྔ་དང་ཁམས་ཀྱིས་གསུམ། རྣམ་
ཤེས་ཀྱིས་གནས་བདུན་ནམ་དགུ། ལུས་ཚེ་ལོངས་སྤྱོད་སྐྱེ་ཐོབ་པ། གང་
དུ་སྐྱེ་བའི་གནས་ཀྱི་སྟེ། སྣོད་ཀྱི་འཇིག་རྟེན་རླུང་ལ་ཆུ། དེ་ལ་ས་བརྟེན་རི་
རབ་དང་། རི་བདུན་བཅུ་གཉིས་གླིང་ནང་ཕྱིའི། རྒྱ་མཚོ་ཁོར་ཡུག་རི་བོས་
སྐོར། གངས་ཅན་འོག་ནས་སུམ་ཁྲི་དང་། ཉིས་སྟོང་ཡང་སོས་འོག་ནས་
འོག ། བཞི་སྟོང་བཞི་སྟོང་དཔྱད་གཞན་བདུན། དེ་དག་ཐད་ཁའི་བར་གྲང་
དམྱལ། འདི་འོག་ལྔ་བརྒྱར་ཡི་དྭགས་ཁབ། དུད་འགྲོའི་རྩ་གནས་རྒྱ་
མཚོ་ཡིན། ཆུར་ནུབ་ལྷུན་པོའི་སེང་ལྷ་མིན། བཅུ་གཅིག་གླིང་མི་གཅིག་
སྲིན་པོ། གཉའ་ཤིང་འཛིན་རྩེར་རྒྱལ་ཆེན་བཞི། སུམ་ཅུ་རྩ་གསུམ་རི་
དབང་སྤོར། འཐབ་བྲལ་ནས་ནི་འོག་མིན་བར། ནམ་མཁར་གཟུགས་
མེད་གནས་མེད་དོ། གནས་གཞན་ལྔ་བཅུ་རྩ་བཞི་ལས། སུམ་ཅུ་རྩ་དྲུག་
འདོད་པའི་ཁམས། ཚངས་པའི་འཇིག་རྟེན་བཅས་པ་གཅིག ། གླིང་བཞི་
དེ་སྟོང་སྟོང་སྤྱི་ཕུད། དེ་སྟོང་སྟོང་བར་དེ་སྟོང་ནི། སྟོང་གསུམ་ཆེན་པོ་ཁོར་
ཡུག་གཅིག ། འཇིག་ཆགས་མཉམ་མོ་ཆར་རྒྱུན་དཔེས། ཕྱོགས་བཅུའི་
འཇིག་རྟེན་ཚད་མེད་བསྟན། སྨོན་དགེས་བསྐྱེད་པ་དག་པའི་ཞིང་། བསམ་
མི་ཁྱབ་པ་འདིས་མ་བསྡུས། གང་གི་སྡུག་བསྔལ་བརྒྱད་དྲུག་གསུམ།
གཉིས་ཀྱི་ཇི་ལྟར་དེ་བདེན་མཚན། མི་རྟག་སྡུག་བསྔལ་སྟོང་བདག་མེད།
མེད་དང་རྣམ་འཇིག་འགྱུར་བ་འབྲལ། ཉེ་བ་ཆོས་ཉིད་གཅིག་སྐད་ཅིག །